Nozimbek Rustambekov O‘zbekiston Bosh prokurorining o‘rinbosari etib tayinlandi

Nozimbek Rustambekov Prezidentning 2018-yil 15-fevraldagi Farmoniga asosan O‘zbekiston Bosh prokurorining o‘rinbosari etib tayinlandi. Bu haqda Bosh prokuratura matbuot xizmati ma’lum qildi.

“Xabar.uz” saytiga ko‘ra, adliya maslahatchisi N.Rustambekov 2011-yilda Prezident devoni huquqni muhofaza qiluvchi va nazorat idoralari faoliyatini muvofiqlashtirish bo‘yicha xizmatining fuqarolik va afv etish masalalari bo‘yicha sho‘basi yetakchi inspektori, mazkur komissiyaning mas’ul kotibi lavozimini egallagandi.
Ma’lumot uchun, hozircha Bosh prokurorning birinchi o‘rinbosari lavozimi vakant bo‘lib turibdi.